projecte-aina/catalan_government_crawling huggingface dataset:
En el marc de la Setmana Europea de la Mobilitat se celebrarà aquest dimecres 18 de setembre de 2019 la 9a edició de la Cursa de Transports de l'Àrea Metropolitana de Lleida, organitzada per l'ATM de l'Àrea de Lleida, en col·laboració amb l'Associació per a la Promoció del Transport Públic (PTP) i els ajuntaments del municipis que s'adhereixen a la cursa.
La cursa s'ha de fer en una hora i pots utilitzar qualsevol mitjà de transport, fins i tot, pots combinar-los com vulguis, per exemple: pots fer tot el recorregut amb cotxe o pots combinar diferents mitjans de transport: fer 2 trams a peu, 2 trams en bus i l'altre en patinet, etc. Cal inscriure's a la nostra pàgina web https://transportpublic.org/cursa2019lleida/
No és obligatori passar per tots els punts, però si que s'ha de fer en el següent ordre: Plaça de l'Escorxador > Campus de Cappont > Plaça Sant Joan > Estació de tren > Escola Oficial d'Idiomes > Hospital Arnau de Vilanova > Plaça de l'Escorxador.
En funció de com aneu de temps, heu de pensar si podeu arribar al següent punt de control o torneu cap a la plaça de l'Escorxador.
Arribar amb més de 5 minuts de retard comporta una penalització en forma de punts negatius.
Associació per la Promoció del Transport Públic
Servei d'ITB on es faran inspeccions de les bicicletes dels ciutadans i informar-los de l'estat de la bicicleta i fer petites recomanacions a l'instant.
També es realitzarà un petit circuit per bicicletes per a nens i nenes am un únic carril i senyalitzacions per aprendre a circular en bicicleta.
Glòries passadís central - c. de la Meridiana - c. de la Independència
Perquè fem servir els estiraments?
Per donar-li una respiració a la musculatura que estem treballant després de fer alguna activitat, sigui cardiovascular o de força.
Quan activem musculatura fem que totes les fibres que formen part d'ella facin contracció gràcies a l'aport sanguini que els arriba i per tant, de la mateixa manera que ens agrada a nosaltres descansar? a la musculatura també fent petits estiraments!
Després de fer una activitat física, sigui d? alta o baixa intensitat.
Després de fer un esport, sortir a caminar o inclòs fer una mudança!
A qui van dirigits els estiraments?
Independentment de l? edat, perquè qualsevol activitat es pot adaptar i és apte per a fer ja siguem petits o grans.
Hi ha estiraments que es poden realitzar dempeus, asseguts, estirats a terra o inclòs al llit.
La jornada té com a objectiu proporcionar una anàlisi de la dinàmica de les preferències, conductes i necessitats de l'usuari durant els seus desplaçaments i identificar els factors que més els influeixen.
Es parlarà sobre els principals factors que influeixen en l? elecció de l? opció de viatge i el temps dedicat a la preparació del viatge, així com la proposta de valor del temps de viatge.
L? objectiu del taller és també contribuir a la generació de coneixement que pugui conduir a la implementació de mètodes d? avaluació de costos i beneficis innovadors en projectes de transport i sobre les actituds i opcions dels usuaris pel que fa al temps de viatge.
- Les sessions del matí tractaran diversos temes (p.
Ex., VTT - valor del temps de viatge, experiència d'usuari del transport) adreçats amb una presentació magistral i a dues taules rodones.
- Les sessions de la tarda inclouran una sessió més pràctica on es durà a terme un tutorial sobre
Amb la voluntat de promoure els hàbits de mobilitat més sostenibles entre la ciutadania, el dimecres 18 de setembre es durà a terme el Dia del transport públic, en què l? autobús urbà i l'aparcament del port seran gratuïts.
Per fer servir l'aparcament del port, caldrà presentar el bitllet o l? abonament utilitzat per al tren aquell dia, juntament amb el tiquet de l'aparcament a l'entrada del port per la banda d'Alella, on es bescanviarà per un tiquet de sortida gratuïta.
El dimecres 18 de setembre, com activitat saludable, realitzarem promoció als usuaris, als treballadors i a les persones que acudeixin per visita i /o gestions, de l'ús dels esglaons per pujar i baixar als diferents pisos del centre, en comptes d'utilitzar l'ascensor.
Comptem amb la col·laboració de membres d'una entitat local que faran un petit obsequi al qui compleixi l'activitat i triï les escales per caminar.
Tall de la circulació a l'Avinguda de Francesc Macià entre la Rambla Salvador Samà i el carrer de Josep Coroleu, excepte accés als guals.
Es mantindrà la circulació als carrers perpendiculars: Pare Garí i Dr.
Programació d'activitats relacionades amb la mobilitat sostenible.
Francesc Macià entre Rambla Salvador Samà i carrer de Josep Coroleu
En el marc de la Setmana Europea de la Mobilitat se celebrarà aquest dimarts 17 de setembre de 2019 la 9a edició de la Cursa de Transports de la Regió Metropolitana de Barcelona, organitzada per l'Associació per a la Promoció del Transport Públic amb la col·laboració de l'ATM de l'Àrea de Barcelona i els ajuntaments del municipis que s'adhereixen a la cursa.
Els ajuntaments que s'adhereixin han d'omplir el formulari que apareix a la pàgina web https://transportpublic.org/cursa2019barcelona/ amb les dades demanades.
Un cop rebuda la inscripció, ens posarem en contacte per indicar l'hora exacta a la que han d'efectuar la sortida per tal que tots els ajuntaments arribin sobre la mateixa hora al punt de trobada i gaudir plegats d? un esmorzar.
Inauguració de l'exposició: El vehicle elèctric.
L'exposició està formada per diferents hexàgons de cartró.
En una s'hi detallen els principals trets del vehicle elèctric com pot ser l'eficiència energètica, els punts de recàrrega, els beneficis mediambientals o l'autonomia.
A l'altra, hi ha el rànquing de cotxes més venuts.
Obertura dels camins escolars que uneix els diferents centres educatius del municipi.
Entrega a l'alumnat d'una fitxa que tindran que omplir amb el plànol de recorregut des de la seva casa fins l'escola.
Els alumnes que facin us del camí escolar tindran que anar col·leccionant un segell cada dia i si obtenen 3 segells el divendres 20 a la tarda es farà entrega d'un obsequi en la plaça de la Quintana.
Les unitats mòbils són vehicles equipats amb analitzadors automàtics i captadors manuals per mesurar els contaminants atmosfèrics i sensors per a les variables meteorològiques.
Complementen l'abast de la Xarxa de Vigilància i Previsió de la Contaminació Atmosfèrica (XVPCA), ja que permeten fer campanyes de mesuraments directes dels nivells de qualitat de l'aire en llocs on no hi ha vigilància de la xarxa.
Tant les estacions de la XVPCA com les unitats mòbils de vigilància de la contaminació atmosfèrica mesuren els nivells de concentració a l'aire dels diferents contaminants que respirem, és a dir, els nivells d'immissió.
Permeten vigilar la qualitat de l'aire en un indret i un temps determinats, per poder emprendre així les mesures necessàries per millorar-la.
La combinació dels nivells d'immissió i els paràmetres meteorològics permet localitzar l'origen dels contaminants.
Ni les unes ni les altres mesuren els contaminants que emet una xemeneia o un tub d'escapament, cosa que es coneix com a nivells d'emissió.
Recorregut pel Parc de la Ciutadella a ritme dels més menuts adreçat a famílies amb infants de 0 a 5 anys.
Espai Lúdic Ambiental per a Famílies del Parc de la Ciutadella
Parc de la Ciutadella (punt de trobada a l'Espai Lúdic Ambiental per a Famílies)
Es demanarà a l'alumnat que durant la setmana de la mobilitat del 16 al 22 de setembre vinguin a escola a peu i comptin el nombre de passos que fan des de que surten de casa fins que surten d'escola.
Mirarem de sumar els passos i intentar buscar els metres o quilòmetres que fem entre tot l'alumnat.
Esperem comptar amb la col·laboració de les famílies, sobretot en l'acompanyament als més petits.
Repte de caminar amb l'App O10k-Objectiu 10.000.
Consisteix en utilitzar l'app O10k-Objectiu 10.000 (gratuïta) i observar si arribem a superar les 10.000 passes/dia, que recomana la OMS, per aconseguir un major estat de salut.
Per incentivar l'hàbit de ser més actius, premiarem als més actius del dia i també hi hauran sortejos entre tots els participants.
Us animem a tots a fer-ne difusió i a participar-hi!
Camí de casa a la llar, Guissona
Proposarem als pares que durant aquesta la setmana no agafin el cotxe, que el camí de casa a la llar sigui una activitat de descoberta, que plasmin en tot el que els crida l'atenció durant el camí; animalets (formigues, ocells, gossos, etc), plantes (arbres, flors, fulles, etc), vehicles (cotxes, bicis, tractor, etc), persones (a qui han trobat, que li han dit, etc), edificis (botigues, fons, voreres, bancs, etc), el cel (si hi ha nuvols, el sol,, etc) en poques paraules "tenir la ment oberta a totes les experiències possibles".
I al final de la setmana fer una exposició de les diferents experiències, amb
Durada de l'exposició: del 16 de setembre fins al 30 de setembre.
Exposició amb fotografies reals de comportaments incívics a les carreteres de la ciutat.
Està acompanyada d'una xerrada oferta per un voluntari per a conscienciar de la necessitat de ser responsables de la nostra mobilitat per aconseguir evitar la sinistralitat a les nostres carreteres.
El període de participació serà la durada de la Setmana de la Mobilitat des del 16 al 22 de setembre de 2019 El tema: Mobilitat amb el Funi!
Podrà participar qualsevol persona que publiqui una fotografia a través d'Instagram tenint el perfil públic.
Per a fer-ho caldrà que l'etiqueti amb els hashtags i i segueixi el perfil
Forma part de la nostra comunitat Woorti per contribuir al disseny de sistemes de transport més adaptats al valor que donen els usuaris al seu temps de viatge.
Descarrega't l'app Woorti i usa-la per registrar almenys un viatge per dia durant 14 dies.
En acabar el repte, seràs recompensat i entraràs en un sorteig de regals fantàstics!
Uneix-te a centenars de persones de tot Europa!
L'Associació Calella Marxa, amb la col·laboració de l'Ajuntament de Calella, organitza una caminada saludable per l'entorn del munici, el proper diumenge 15 de setembre: La Marxa Popular de la Minerva.
Aquesta caminada ofereix dos recorreguts per fer-la apte per a tots els públics.
Un recorregut serà de 12.5km i l'altre de 22km.
Calella marxa és una associació local que promou l'esport, el coneixement del territori i els hàbits saludables entre els seus socis.
Ajuntament Calella- Associació Calella Marxa
Pedalada pedagògica amb grups reduïts, guiats per un monitor expert en l'ús de la bicicleta i per la guàrdia urbana de Vic, en la qual es fa un recorregut circular per la zona urbana de la ciutat, amb l'objectiu d'aprendre com s'ha de circular en bicicleta per lesdiferents tipologies de vials i xarxa ciclable de la ciutat.
Tot passejant pel riu Llobregat podreu conèixer la importància històrica que ha tingut com a via d'accés a l'interior de Catalunya, i quina protecció va donar a la ciutat de Barcelona en diferents èpoques de la història.
Caminada gratuïta amb motiu de la Setmana de la Mobilitat Sostenible.
Cal inscripció prèvia per telèfon o per correu electrònic.
El proper dissabte 14 de setembre se celebrarà una pedalada amb motiu de la celebració de la Setmana de la Mobilitat Sostenible i Segura.
A les 10 del matí els participants estan cridats a la Plaça Universitat on hi haurà una concentració prèvia a la sortida, que serà a les 10.30 hores.
La participació és oberta a tothom.
Tots els participants tenen la obligació de portar casc, i és recomanable l'ús d'una armilla reflectant.
Els menors de 12 anys han d'anar acompanyats d'un adult.
La Setmana de la Mobilitat Sostenible i Segura promou hàbits de mobilitat més sostenibles, segurs i saludables com són els desplaçaments a peu, en bicicleta, en transport públic o amb vehicle elèctric, així com visualitzar els canvis possibles en l'ús de l'espai públic, millorar la qualitat de l'aire i la reducció de la contaminació.
Aquesta pedalada popular és un més dels actes que es celebren arreu de Catalunya per a la celebració d'aquesta iniciativa que aposta per estimular la població en relació a hàbits de mobilitat més sostenibles, segurs i saludables.
Camp de futbol municipal (sortida), Camarasa
La Penya blaugrana de Camarasa juntament amb l'Ajuntament de Camarasa organitza una jornada de mobilitat sostenible per fomentar l'ús de la bicicleta com a mitjà de transport en el medi rural.
La pedalada està oberta al públic de totes les edats i és una festa de tota la població.
L'objectiu és que els participants en la pedalada utilitzin la bicicleta durant tot el dia fins a l'inici de la sortida de la "Pedalada blaugrana" i els acompanyants que no puguin anar en bici ho facin a peu sota el lema "Caminar, moure's de forma saludable i sostenible".
Cada any els alumnes de l'institut Joan Guinjoan de Riudoms participen en el dia de la bicicleta i els alumnes dels diferents pobles venen en bicicleta a l'institut.
A l'hora del pati s'ofereix un esmorzar saludable i els participants de l'activitat entren en un sorteig de diferents regals.
Una altra activitat és l'optativa de 1r d'ESO i 2n d'ESO que consisteix en les activitats de trekking i bicicleta.
Treballem A meitats de Març fem una excursió de 2 dies en les que posem en pràctica el treball realitzats durant els mesos anteriors.
L'excursió consisteix en anar en bicicleta des de Riudoms a Vilaplana i després es continua a peu fins al refugi de la Mussara.
Al dia següent caminen de tornada a Vilaplana on agafem les bicicletes i tornem a Riudoms.
Institut Joan Guinjoan, Ajuntament de Riudoms i AMPA de l'Institut Joan Guinjoan
D'acord amb les indicacions que es recullen a l' Estratègia catalana de la bicicleta 2025 (capítol d'Implementació i seguiment de l'Estratègia, pàgina 51), si vols adherir-t'hi tan sols cal que facis arribar a la secretaria de la Mesa de la Bicicleta del Departament de Territori i Sostenibilitat la següent informació:
El procés de redacció i concertació de l'Estratègia va contar de dues fases.
Al 2018 van tenir lloc les Jornades obertes de diagnosi dels principals dèficits, problemàtiques i oportunitats a abordar en el marc de l'ECB2025 i al 2019, les sessions amb agents implicats per debatre sobre els principals criteris i accions a tenir en compte cara a definir les propostes a incloure a l'ECB2025.
Els drons autoritzats a data d'avui són exclusivament en vol visual, és a dir, requereixen d'un pilot a terra que, en tot moment, ha de visualitzar el dron.
Per tant, sense perjudici de la resta de permisos escaients, requereix el permís del propietari de la finca o terreny a la que es vulgui accedir.
Si l'espai on es pretén fer volar el dron és una zona afectada per alguna infraestructura aeroportuària, és a dir, es troba a menys de 8 km d'aquesta infraestructura, l'operador de dron s'ha de coordinar amb el gestor de la infraestructura o el seu titular.
En cas contrari, la normativa vigent no permet aquest vol.
D'altra banda, l'espai aeri és de competència estatal exercida a través d'ENAIRE, del Ministeri de Foment, i la seguretat aèria correspon a l'Agencia Estatal de Seguridad Aérea (AESA).
Es poden trobar guies de consulta i informació al respecte al web d'AESA i també pot contactar amb atenció al públic d'AESA al telèfon 91 396 80 00 i al correu electrònic [EMAIL].
Si l'espai on es troba la finca disposa de protecció ambiental, cal que s'adreci qualsevol petició d'activitat que es preveu fer amb el vol de dron a la Direcció General de Polítiques Ambientals i Medi Natural de la Generalitat de Catalunya per tal que atorgui la corresponent autorització, si s'escau.
Tanmateix, si el vol es troba situat en espai que tingui assignat un òrgan de gestió, el sol·licitant es pot posar directament en contacte amb aquest òrgan.
Per exemple aquest seria el cas dels parcs naturals.
Al següent web d'ENAIRE es pot accedir a un mapa amb capes de consulta on no es permès el vol de drons, pel que fa a l'espai aeri (a no ser que disposi d'autorització o es coordini segons el cas) i com a conseqüència de protecció mediambiental, afectacions als aeròdroms en servei, etc.: https://drones.enaire.es/.
Per a més informació sobre la proximitat d'altres infraestructures aeroportuàries i zones protegides també pot consultar la capa Infraestructures Aeroportuàries de Catalunya a l'Hipermapa del Sistema d'Informació Geogràfica corporatiu, de funcionament preferent amb els navegadors Firefox o Chrome.
En el marc de la redacció del Pla Estratègic de l'Aviació a Catalunya (horitzó 2030), en data 21 de juliol de 2017 va tenir lloc una jornada de treball entre els redactors del Pla, els tècnics de l'enquesta sectorial realitzada i organismes i persones interessades en la promoció de l'aviació comercial a Catalunya.
De la mateixa manera el 6 d'octubre de 2017 es va dur a terme una nova jornada de treball enfocada, aquesta vegada, en l'aviació general, que és aquella que engloba l'aviació esportiva, treballs aeris, serveis públics (sanitari, bombers, forestals...), i d'altres que no corresponen a transport de passatgers i mercaderies (exclusiu de l'aviació comercial).
S'ha volgut compartir la diagnosi realitzada i les línies estratègiques que es proposen per crear un debat que permeti consensuar el full de ruta a seguir durant els propers anys respecte l'aviació comercial a Catalunya.
Així mateix, el Pla també analitza el sector industrial aeronàutic i en farà propostes d'actuació.
En aquest àmbit cal destacar, pel seu ràpid desenvolupament, els sistemes d'aeronaus pilotades remotament comunment coneguts com drons.
Reunió sectorial sobre aviació comercial.
Presentació de l'Aviació General a Catalunya.
Diagnosi, determinacions i recomanacions per la implantació del Pla de ports
Localització i organisme tutelar
Tràfic comercial dels ports catalans
c) Comunitats litorals i instal·lacions marines d'interès
d) Espais naturals protegits (PEIN i ZEPA), geòtops, geozones i zones humides de les conques internes de Catalunya
e) Hàbitats d'interès comunitari
Plantes d'instal·lacions portuàries
Plànols de possibles actuacions per cobrir la demanda
Instal·lacions lleugeres i desmuntables
Proposta de zones d'estudi d'implantació
Com a norma general, el taxista només pot recollir passatge en el municipi que li ha atorgat al llicència i anar a qualsevol destinació.
Com a cas excepcional, la normativa preveu que el taxista podrà recollir un client en un port o aeroport de Catalunya sempre que prèviament hagi estat contractat i la destinació sigui el municipi que li ha atorgat la llicència.
Caldrà que la targeta VT estigui en vigor i s'hagi omplert i es porti en el vehicle la declaració de contractació prèvia de la què s'adjunta model:
Les empreses de vehicles de lloguer amb conductor han de formalitzar, per a cadascun dels serveis que realitzin, un full de ruta que s'ha de portar al vehicle conjuntament amb el contracte del servei.
Només en el cas que en el contracte ja figurin totes les dades que han de constar en el full de ruta, aquest no serà necessari.
Tot i que el full de ruta és de lliure edició, amb la voluntat d'unificar criteris s'ha confeccionat el present model.
Òscar Llatje, coordinador de Mobilitat i Seguretat Viària, Servei Català de Trànsit; Albert Gómez, sub-director general d'Explotació Viària, Direcció General d'Infraestructures de Mobilitat; Neus Comas, cap de servei de Xarxa Viària Local.
Diputació de Girona; Salvador Bigas, Federació Catalana de Ciclisme; Xavier Coromines, Fem Bici
Xavier Flores i Eugenia Doménech presenten la Jornada "Els aspectes jurídics de la bicicleta a les ciutats"
Intervenció de Xavier López Orós a Jornada "Els aspectes jurídics de la bicicleta a les ciutats"
Intervenció de Diego Gómez a a la Jornada "Els aspectes jurídics de la bicicleta a les ciutats"
Intervenció de Francisco Bastida a la Jornada "Els aspectes jurídics de la bicicleta a les ciutats"
Intervenció de Joan Miquel Sánchez Guardia a la Jornada "Els aspectes jurídics de la bicicleta a les ciutats"
Debat final de la Jornada "Els aspectes jurídics de la bicicleta a les ciutats"
En compliment de les directrius nacionals de mobilitat aprovades pel Govern de la Generalitat, el Departament edita aquest manual adreçat als responsables del disseny, la construcció i el manteniment de vies ciclistes, urbanes i interurbanes, en el marc de condicionar una xarxa urbana d'itineraris per a bicicletes i una xarxa de rutes verdes interconnectades a tot el territori català, i d'augmentar la seguretat i la comoditat de vianants i ciclistes.
El Manual estableix uns estàndards tècnics de disseny de vies ciclistes, que seran comuns per a tot el territori, i que es consideraran requeriments específics segons el tipus de via i el seu ús.
El Consell del Taxi és l'òrgan de consulta i assessorament pel que fa als serveis de taxi a Catalunya i està adscrit al departament competent en matèria de transports, el Departament de Territori i Sostenibilitat.
El Consell del Taxi té entre d'altres funcions:
a) Actuar com a òrgan permanent de consulta entre el sector del taxi i les administracions competents en la matèria.
b) Emetre informe dels projectes de disposicions generals que es dictin en desenvolupament de la Llei del taxi.
c) Col·laborar amb les administracions competents en la matèria per aconseguir la millora progressiva de la qualitat i les condicions de prestació dels serveis de taxi, especialment pel que fa al foment de l'ús de la llengua catalana, la formació dels professionals, la cooperació, l'increment de la seguretat, la incorporació de noves tecnologies i la resposta a la diversitat d'activitats i necessitats d'organització de la vida quotidiana, atenent especialment les necessitats de les dones.
d) Emetre informe en relació amb els supòsits de revocació de llicències establerts per l'article 11.1.c) de la Llei del taxi.
e) Emetre informe en els procediments d'atorgament de llicències per a vehicles amb una capacitat superior a cinc places.
f) Presentar a les administracions competents les propostes i els suggeriments que consideri adequats per millorar el sector del taxi a Catalunya, especialment en l'àmbit de la protecció del medi ambient.
g) Fomentar accions positives que afavoreixin l'accés de les dones a la prestació del servei de taxi, i també la formació i la promoció d'aquestes.
h) Totes aquelles altres funcions que li siguin atribuïdes per les disposicions de desenvolupament de la Llei del taxi.
El Consell del Taxi funciona en Ple i en Comissions Territorials.
- Comissió Territorial de Barcelona: comarques de l'àmbit metropolità i les de l'Anoia, el Bages, el Berguedà, Osona i el Solsonès.
- Comissió Territorial de Girona: comarques de l'Alt Empordà, el Baix Empordà, la Garrotxa, el Gironès, el Pla de l'Estany, el Ripollès i la Selva.
- Comissió Territorial de Lleida: comarques de les Garrigues, la Noguera, el Pla de l'Urgell, la Segarra, el Segrià i l'Urgell.
- Comissió Territorial de Tarragona: comarques de l'Alt Camp, el Baix Camp, el Baix Penedès, la Conca de Barberà, el Priorat i el Tarragonès.
- Comissió Territorial de l'Alt Pirineu i Aran: comarques de la Val d'Aran, l'Alta Ribagorça, l'Alt Urgell, la Cerdanya, el Pallars Jussà i el Pallars Sobirà.
- Comissió Territorial de les Terres de l'Ebre: comarques del Baix Ebre, el Montsià, la Terra Alta i la Ribera d'Ebre.
Per a més informació consulteu la llei que el crea, Llei 19/2003, de 4 de juliol, del taxi, i el decret que el regula, el decret 188/2005, de 13 de setembre, del Consell del Taxi